
EL Malen Chi 


925 Bebſtewer / füt die Ar⸗ 
men in der Stadt 
Dantzigk. 


Im Jahr Chriſti 1 6 5 5. 

G iſt der Chriſtlichen Semeine nicht 
J unbekant / was Geſtalt nun etliche Jahr 
hero / dieſe Stadt / theils mit einheimiſchen / 
theils auch frembden auslendiſchen Betlern / 
duͤrfftigen und armen Leuten angefuͤllet worden: alfo 
daß man dannenher / in den Gaſſen / und für den Hau. 
fern viel Anlauffens gehabt / auch wenig unterſcheldt 
machen koͤnnen / welche ſolcher Almoſen wuͤrdig / oder 
nicht geweſen ſeyn. Aus was krſachen offtmals ge⸗ 
wuͤnſchet worden / das Mittel gefunden werden moͤch⸗ 
ten / dadurch dieſem nicht geringen Unluft/ und Bee 
ſchwer koͤnte füglig abgeholffen werden. Darumb 
dann auch die Oberkeit bewogen worden / ſolches der 
Buͤrgerſchafft billiges Verlangen der geftalt zu before 
dern / daß zwar numehr das beſchwerlicheitmbſchweif— 
fen der Armen albereit abgeſchaffet / auch geſunde und 
Starcke / von den Breſthafften und unvermoͤglichen 
ausgemuſtert worden: Dabeneben aber nochmals 
hinterſtellig verblieben iſt / daß die recht befundene / 
Nohtleidende Armen / derer auch / nach der Stadt itzo 
gegen wertigen Zuſtandt / nicht wenig ſeyn / mit gebuͤh⸗ 
render Nothdurfft verſorget / und ſolches zuverrick⸗ 
ten / bequeme Miltel ergriffen werden * — 

durch den uͤbrigen / welche allhter von der Stad nicht 
koͤnnen abgewieſen werden / ihre unterhaltung qe 
ſchaffet werde. So wie aber die bißher von den loͤblichẽ 
Vorfahren Geſtiffte Jaͤhrliche Einkommen vor die 
Armen dieſes Ohrts / dermaſſen nicht bewant ſeyn / 
daß ſte ſich ſo weit / als gegenwertige Notturfft erfor⸗ 
dert / erſtrecken koͤnnen / und deßwegen der dabey be⸗ 
fundene Mangel / anders woher / aus guttwilligen 
Colle&en frommer Chriſten entſetzet werden muß; 
Alß iſt zu ſolchem Ende / auß guttbefinden der Dberfeit 
verordnet / daß jede Woche einmahl / durch die gantze 
Stadt / fuͤr alle Haͤuſer / mit einer Buͤchſe von den Eine 
wohnern / geſamlet werden ſoll / ag ein jedweder für 
dieſelbe Woche nach feinem vermuͤgen / und Chriſtli⸗ 
cher Gutthatigkeit / an den Armen zu ſpendiren, und 
mit zu theilen geſonnen iſt; da hingegen die ſ onſt hie⸗ 
bevor faſt täglich herumb getragene Buͤchſen / nach⸗ 
bleiben und eingeſtellet werden ſollen. Wo bey aber 
doch auch dieſe Freyheit / oder Bequemlichkeit einen E 
den vorbehalten ſeyn wird / daß / wo er an ſtelle ſolcher 
Wochentlichen collecte / viellieber mit einer Monatb⸗ 
lichen / oder Jaͤhrlichen Beyſtewer / den Armen / alß 
einmahl für allemahl / in demſelben Monath oder 
Jahr / ſeine Milthetigkeit bezeigen wolte / ſolches von 
den Vorſtehern der Armen wol auffgenommen / und 
er damit von der Wochentlichen collecte in den Buͤch⸗ 
fen uͤberſehen werden wird: Jedoch alles in der Sc 
nung / daß die Schalen / Beutel / Taffeln nnd Kaͤſte 
lein in den Kirchen / wie es an jeden Orth bißher ge⸗ 
braͤuchlich geweſen / auch kuͤnfftig erhalten bleiben. 
und dienet zur fleißigen Erinnerung / daß wo dieß oor. 

genom̃ene angeſtelte Werck beſtandt haben ſoll / auch 
die Chriſtmilte Hand / nach jedes Verm oͤgen / hierin 
reichlich muͤße geboten werden: Sintemahl bewuſt / 
wie ſolches auß Gottes Hochweiſen Raht / und wol⸗ 
gefallen herruͤret / daß Reiche und Arme uͤberal / bey 
und untereinander auff dieſe Welt ſeyn / und bleiben 
werden / Auch Gottes ernſter wille ſey / daß bey ſolchem 
Zuſtand die Armen von den Reichen vergnuͤglich un⸗ 
erhalten werden ſollen: Zu dem ſeyndt die Verheis⸗ 
ſungen Gottes gewißer Wiedervelgeltung / gegen die / 
welche ſich hierin nicht leßig bewelſen / ſ uͤberſchwaͤng⸗ 
lich groß / daß. faſt kein gewißer Zeichen deß mißtraw⸗ 
ens gegen Gott verbanden / als wenn fich in dleſem 
ſtuck jemand huͤlffloß an den neheſten bezeigen thut / 
und endlich erforderks die Chriſtliche Liebe/ daß fie ſich 
der geſtalt mit Gutthuͤtigkelt an den Armen Gliedern 
Chriſti wircklich herauß laße / wo fern es nicht allein 
ben dem bloßen Nahmen ' des Chriſtenthums ohne 
beyfuͤgung Chriſtlicher Wercke verbleiben ſoll / dafür 
ſich jederman huͤtten / und hingegen mit gebuͤhrender 
Freygebigkeit Gottes Hulde und Segen hoͤchſtes flei⸗ 
ßes an ſich zu ziehen / wird laſſen angelegen ſeyn. Wel⸗ 
ches ein Rahl zu wolgemeinter Nachrichtung der Ge⸗ 
meine nicht verhalten wollen. | 

